אברהם אביאל

אברהם אביאל (ליפקונסקי) (נולד ב-20 בינואר 1929) הוא סופר, מנהל סוכנות להפצת ספרים בשם "בית עלים" ועד במשפט אייכמן.

קורות חיים
נולד בפולין, בכפר היהודי חקלאי דוגאלישוק, למשה דוד ושרה מינה. רכש השכלה תורנית בישיבה קטנה בראדון, עיירתו של החפץ חיים. בגיל 13, ב-10 במאי 1942, חזה בהשמדת יהודי ראדון והאזור בבורות המוות. הוא נמלט ליערות ולחם כנגד הנאצים עד השחרור. איבד את משפחתו בשואה, שבמהלכה אחיו פנחס נרצח לנגד עיניו.

בשנת 1945 הגיע לצפון איטליה ושהה במוסד עליית הנוער של ילדי סלבינו, בית שיזופולי. העפיל לארץ באנייה "כתריאל יפה" ונתפס על ידי הבריטים, הוגלה לקפריסין ועלה לארץ ישראל בסוף שנת 1946. ביתו הראשון בישראל היה בקיבוץ משמר השרון. בתחילת 1948 התגייס לגדוד השישי של הפלמ"ח ונלחם בדרך לירושלים.
250px|ממוזער|שמאל|אברהם אביאל מעיד במשפט אייכמן
במשפט אייכמן בשנת 1961, הופיע כעד מטעם התביעה וגולל בעדותו את פרשת חיסול יהודי ראדון כדוגמה לסיפורם הטראגי של יהודי ליטא וחיי הפרטיזנים ביערות.

אברהם אביאל כתב שלושה ספרים:
 "כפר ושמו דוגאלישוק" המספר על החיים בעיירה לפני השואה, החיים בגטו, רצח יהודי העיירה, הבריחה ליער והחיים ביער, בין היתר בזמליאנקה, עד לשחרור.
 "החופש והבדידות" מתמקד בתקופה לאחר השואה בין השנים 1945–1948, בין השואה לתקומה ומגולל פרקים מסיפורם של ילדי סלבינו בשנות המלחמה ודרכם לארץ ישראל.
 "משפחה משני זרדים, עדות חיה" המספר על העולם שאבד ותקופת השואה ופונה בעיקר אל הדור הצעיר.

ביום הזיכרון לשואה ולגבורה תשע"א (2011) השיא את המשואה השישית בטקס המרכזי שנערך ביד ושם.

זכה בתעודת הוקרה מטעם אגודת הסופרים העברים ע"ש נחמה פוחצ'בסקי (נפ"ש) לשנת תשע"ח 2018 על העשייה לקידום הספרות והשירה העברית.

סיפורו חתם את הטקס הממלכתי "לכל איש יש שם" שהתקיים בכנסת ביום השואה תשע"ח (2018) במעמד יו"ר הכנסת, ראש הממשלה ונשיאת בית המשפט העליון.

מאז 1958 עוסק בענף הספרים. היה נשוי לאילה לבית ליברמן, ילידת העיר רובנה, עד למותה ב-2017. לבני הזוג שלושה ילדים.

 ספריו 
 כפר ושמו דוגאלישוק, הוצאת משרד הביטחון, 1995.
 המהדורה באנגלית יצאה לאור בלונדון: ,Avraham Aviel, A Village Named Dowgalishok: The Massacre at Radun and Eishishok, Vallentine Mitchell & Co Ltd. 
  החופש והבדידות, הוצאת תמוז-אגודת הסופרים, 2000.
 המהדורה באנגלית יצאה לאור בישראל: Avraham Aviel, Freedom & Loneliness, KIP Ltd. 
 משפחה משני זרדים, עדות חיה, הוצאת בית עלים, 2017.
המהדורה באנגלית יצאה לאור בישראל: Avraham Aviel, A Family from Two Twigs, Living Testimony, Beith Alim

 קישורים חיצוניים 

 אברהם אביאל באתר יד ושם
 "החפץ בחיים" - סיפורו של אברהם אביאל. סרט בהפקת בית הספר המרכזי להוראת השואה, יד ושם והמרכז למולטימדיה, האוניברסיטה העברית בירושלים
 אמונה נוכח השואה ריאיון עם אברהם אביאל. יד ושם: חינוך והוראה מתוקשבת
 מסע הייסורים בספינה "כתריאל יפה", באתר הפלי"ם
 סרט יד ושם במעמד טקס הדלקת המשואות 2011 לציון יום הזיכרון לשואה ולגבורה
 פרטים בנוגע להשתתפותו בכוחות הפרטיזנים
 ריאיון עם אברהם אביאל - גורלה של קהילת יהודי ראדון בשואה - בערוץ היוטיוב של יד ושם 
 ריאיון עם אברהם אביאל - הכח לספר / נעם דמסקי - פגישה מרגשת אצל העד אברהם אביאל 
 הטקס הממלכתי "לכל איש יש שם" בכנסת ביום השואה 2018
 ריאיון עם אברהם אביאל - ערוץ הכנסת יום השואה 12.4.2018


הערות שוליים

קטגוריה:ישראלים ילידי פולין
קטגוריה:ילדים בשואה: פולין
אביאל
קטגוריה:עולים לאחר מלחמת העולם השנייה
קטגוריה:עולים בעליית הנוער
קטגוריה:גולי מחנות המעצר בקפריסין
קטגוריה:לוחמי הפלמ"ח
קטגוריה:מו"לים ישראלים
קטגוריה:ניצולי השואה: פולין
קטגוריה:משפט אייכמן: עדים
קטגוריה:מדליקי משואה ביום השואה
קטגוריה:ישראלים שנולדו ב-1929